Държавен вестник, бр. 59, 2020 г., стр. 9

БРОЙ  59	
Д Ъ Р Ж А В Е Н  В Е С Т Н И К 	
СТР.  9  
хранене и развлечения е основание за опре­
деляне на съответната категория на турис­
тическия обект. 
(2) Надвишаването на определените ми­
нимални изисквания от определена група за 
съответната категория в даден обект не може 
да компенсира несъответствието с други ми­
нимални изисквания от същата група.
Г л а в а  ч е т в ъ р т а
КАТЕГОРИЗАЦИЯ НА МЕСТАТА ЗА НА­
СТАНЯВАНЕ КЛАС „А“ И „Б“ И НА ЗАВЕ­
ДЕНИЯТА ЗА ХРАНЕНЕ И РАЗВЛЕЧЕНИЯ
Раздел I
Органи по категоризация и минимални 
задължителни изисквания
Чл. 13. (1) Определянето на категорията 
на местата за настаняване и на заведенията 
за хранене и развлечения, самостоятелни и 
прилежащи към места за настаняване, се из­
вършва от определените в Закона за туризма 
органи, както следва:
1. от министъра на туризма по предложение 
на Експертната комисия по категоризация на 
туристически обекти (ЕККТО), или
2. от кмета на общината по местонахожде­
нието на обекта по предложение на съответната 
общинска експертна комисия по категоризация 
на туристически обекти (ОЕККТО).
(2) Министърът на туризма по предложение 
на EККТО, прието с мнозинство от две тре­
ти от състава є, присъстващ на заседанието, 
определя категорията на:
1. местата за настаняване и на прилежащите 
към тях заведения за хранене и развлечения:
а) хотели – категория „три звезди“, „четири 
звезди“ или „пет звезди“;
б) апартаментни туристически комплек­
си – категория „две звезди“, „три звезди“, 
„четири звезди“ или „пет звезди“;
в) вилни селища – „три звезди“, „четири 
звезди“ или „пет звезди“;
г) туристически селища – „две звезди“, 
„три звезди“ или „четири звезди“;
д) вили – „три звезди“, „четири звезди“ 
или „пет звезди“;
2. самостоятелните заведения за хранене 
и развлечения – категория „четири звезди“ 
или „пет звезди“.
(3) Кметът на общината по предложение на 
ОЕККТО, прието с мнозинство от две трети 
от състава є, присъстващ на заседанието, 
определя категорията на:
1. местата за настаняване и прилежащите 
към тях заведения за хранене и развлечения:
а) хотели – категория „една звезда“ или 
„две звезди“;
б) мотели – „една звезда“, „две звезди“ или 
„три звезди“;
в) семейни хотели – „една звезда“, „две 
звезди“ или „три звезди“;
г) хостели – „една звезда“, „две звезди“ 
или „три звезди“;
д) пансиони – „една звезда“ или „две 
звезди“;
е) почивни станции – „една звезда“, „две 
звезди“ или „три звезди“;
ж) къщи за гости – „една звезда“, „две 
звезди“ или „три звезди“;
з) бунгала – „една звезда“, „две звезди“ 
или „три звезди“;
и) къмпинги – „една звезда“, „две звезди“ 
или „три звезди“;
2. самостоятелните заведения за хранене 
и развлечения – категория „една звезда“, „две 
звезди“ или „три звезди“;
3. заведенията за хранене и развлечения, 
разположени върху понтони или върху за­
котвени в близост до брега плавателни съ­
дове – всички категории за съответния вид.
Чл. 14. (1) Категорията на туристическите 
обекти се определя на базата на съответствието 
им с минималните задължителни изисквания 
за изграждане, обзавеждане и оборудване, 
обслужване, предлагани услуги и наличие на 
образование или професионална квалифика­
ция, езикова квалификация и стаж в туризма 
на управителя на туристическия обект:
1. на местата за настаняване клас „А“ – хо­
тели, мотели, апартаментни туристически 
комплекси, вилни селища, туристически 
селища и вили, съгласно приложение № 1;
2. на местата за настаняване клас „Б“ – се­
мейни хотели, хостели, пансиони, почивни 
станции, апартаменти за гости, бунгала и 
къмпинги, съгласно приложение № 2;
3. на заведенията за хранене и развлече­
ния – ресторанти, заведения за бързо обслуж­
ване, питейни заведения, кафе-сладкарници 
и барове, съгласно приложение № 3.
(2) Категорията на вилното селище и на 
туристическото селище се определя автома­
тично съобразно категорията на две трети 
от местата за настаняване, включени в него. 
Когато равен брой туристически обекти в 
съответното вилно или туристическо селище 
имат една и съща категория, категорията на 
вилното или туристическото селище се опреде­
ля от категорията на тази група туристически 
обекти, която има по-голям капацитет. 
Чл. 15. (1) Лицата, извършващи хотелиер­
ство в категоризирани места за настаняване 
клас „А“ и клас „Б“, водят регистър на на­
станените туристи съгласно чл. 116 от Закона 
за туризма.